Yhteisöllisyys ja vuorovaikutus digitaalisissa ympäristöissä

Yleiset ohjeet

Koulutus on osa Digivisio 2030 -hankkeen digipedagogiikan koulutuksia, joiden tavoitteena on korkeakoulujen opetus- ja tukihenkilöstön osaamisen kehittäminen Opin.fi –tarjottimen laadukkaan sisällön tukemiseksi.

Sisältöä voi käyttää itsenäisen oppimisen tukena tai näihin voi yhdistää korkeakoulun tai korkeakouluverkoston järjestämää ohjausta ja koulutustarjonnan yhteiskehittämistä. Sisältöjen hyödyntäminen oman opetuksen kehittämisen tukena on opettajien mielekkääksi kokema oppimisen muoto. Korkeakoulut voivat lokalisoida koulutusten toteutuksia omiin tarpeisiin sopiviksi mm. muokkaamalla työskentelytapoja, sisältöihin liittyviä tehtäviä ja rajaamalla tai lisäämällä koulutuksiin sisältöjä.

Kieliversiot

Koulutuksen materiaalit ovat käytettävissä suomeksi, ruotsiksi ja englanniksi.

Lisenssi

Koulutusteen CC-BY-SA 4.0 –lisenssi sallii koulutuksen sisältöjen muokkauksen korkeakoulun omiin tarpeisiin. Koulutuksien sisältöjä saa käyttää myös muiden koulutusten osana, ja tällöin niiden uudessa käyttöyhteydessä mainitaan CC-BY-SA 4.0 -lisenssin mukaisesti aina materiaalin alkuperäinen tekijä (pl. muiden tuottama kirjallisuus ja videot), sekä Digivisio 2030 -hanke. Jos sisällöistä tehdään uusi versio, se jaetaan alkuperäisen materiaalin tavoin myös CC-BY-SA 4.0 -lisenssillä. Lisenssi ei kuitenkaan velvoita korkeakoulua jakamaan uutta versiota, jos näin ei haluta tehdä.

Digivisio 2030 –hankkeen graafinen ilme (mm. logot) <https://digivisio2030.fi/aineistot/>

Ohjeet sisältöjen käyttöön ja lokalisointiin

Yhteisöllisyys ja vuorovaikutus -kurssin esittely

*Yhteisöllisyys ja vuorovaikutus digitaalisissa ympäristöissä* on korkeakoulujen opetus- ja tukihenkilöstölle suunnattu koulutus, joka antaa osallistujalle työkaluja ja ideoita yhteisöllisyyden ja vuorovaikutuksen lisäämiseen omassa opetuksessa.

Koulutus on toteutettu Moodle-oppimisympäristössä ja siitä on saatavilla suomenkielinen, englanninkielinen ja ruotsinkielinen versio.

Koulutuksen ovat suunnitelleet syksyllä 2022 Leena Hiltunen Jyväskylän yliopistosta ([leena.r.k.hiltunen@jyu.fi](mailto:leena.r.k.hiltunen@jyu.fi)) ja Jere Riekkinen Turun yliopistosta. Keväällä 2023 järjestettiin kouluttajakoulutus, jossa ohjeistettiin koulutuksen lokalisointia omien korkeakoulujen omiin tarpeisiin. Kouluttajakoulutuksen sisällöt ovat mukana koulutusmateriaalissa.

Kurssin sisällöt ja suorittaminen

Koulutus on suunniteltu yhteisöllisesti ja ryhmässä suoritettavaksi. Sisältö jakaantuu kuuteen teemaan, joissa on sekä yksilö-, pari- että ryhmätehtäviä. Sisällöltään koulutus soveltuu hyvin sekä aloittelijoille että aiheeseen jo aiemmin tutustuneille. Koulutus on käytännönläheinen antaen samalla osallistujille esimerkkejä siitä, miten yhteisöllisyyttä ja vuorovaikutusta toteutetaan Moodlen eri aktiviteettien avulla omassa opetuksessa.

Koulutuksen ohjeellinen suoritusaika on kuusi viikkoa, ja sitä voi muokata osana koulutuksen lokalisointia. Tehtävien ja koulutuksen arviointi on mallissa hyväksytty-hylätty, mutta arviointia voi muokata tarpeen mukaan. Koulutuksen lopputehtävänä on työpajatoiminnolla toteutettu vertaisarvioitava tuotos, jossa kukin osallistuja soveltaa koulutuksessa opittuja periaatteita oman opetuksen suunnitteluun ja jakaa ideat myös muiden käyttöön.

Kurssin ohjeellinen laajuus on yksi (1) opintopiste. Korkeakoulut päättävät saavatko osallistujat koulutuksien suorittamisesta opintopisteitä tai suoritusmerkin. Korkeakoulun mahdollisesti antamaan todistukseen lisätään maininta: ”Koulutuksessa on hyödynnetty Digivisio 2030 –hankkeessa suunniteltuja digipedagogiikan koulutuksia”.

|  |  |  |  |  |  |
| --- | --- | --- | --- | --- | --- |
| **Viikko 1:  Yhteisöllisyyden a vuorovaikutuksen peruspilarit** | **Viikko 2: Yhteisöllisyyden rakentuminen** | **Viikko 3: Osallistumisen tavat ja motivaatio** | **Viikko 4: Vuorovaikutus oppimisen tukena** | **Viikko 5: Teknologia ja välineet yhteisöllisyyden ja vuorovaikutuksen rakentamisessa** | **Viikko 6: Vuorovaikutus­tilanteiden suunnittelu** |
| Aineistoon tutustuminen 2 h 15 min | Yksilötehtävä 30 min | Aineistoon tutustuminen ja omat pohdinnat 3 h 15 min | Yksilötehtävä 1h 30 min | Aineistoon tutustuminen ja omat pohdinnat 30 min | Loppuhaaste  yksilö- tai ryhmätehtävänä 2 h |
| Omien ajatusten kirjaaminen 30 min | Aineistoon tutustuminen 50 min | Omien pohdintojen  jakaminen ja yhteiseen keskusteluun osallistuminen 30 min | Aineistoon tutustuminen 35 min | Yksilötehtävä 1h 30min | Muiden suunnitelmiin tutustuminen ja ideoiden  parastaminen 1 h |
| Yhteiseen keskusteluun osallistuminen 45 min | Tiimityöskentely ja yhteiseen keskusteluun osallistuminen 2 h 15 min |  | Tiimityöskentely ja yhteiseen  keskusteluun  osallistuminen 1h 30 min | Tiimityöskentely  ja yhteiseen  keskusteluun  osallistuminen 1h 45min | Muiden suunnitelmien kommentointi 45 min |
| Reflektio  15 min | Reflektio  15 min | Reflektio  15 min | Reflektio  15 min | Reflektio  15min | Reflektio  15 min |

Kurssin lokalisoinnista

Lokalisointi tarkoittaa tässä tapauksessa kaikkia niitä toimenpiteitä, joita kurssin ja sen sisältöjen käyttöönotto omassa korkeakoulussa vaatii. Näitä ovat esimerkiksi kieliversion valinta ja kurssin varmuuskopiotiedoston tuominen oman korkeakoulun oppimisympäristöön. Lokalisoinnissa voidaan päättää myös olemassa olevien sisältöjen muokkaamisesta tai uusien sisältöjen lisäämisestä kurssille. Lokalisoinnissa määritetään myös, saavatko osallistujat kurssin suorittamisesta opintopisteitä, suoritusmerkin tai jonkin muun ansion. Kaikkia kurssin sisältöjä, tehtäviä ja suoritustapoja on [CC-BY-SA 4.0 -lisenssin](https://creativecommons.org/licenses/by-sa/4.0/) puitteissa sallittua muokata oman korkeakoulun tarpeiden mukaisiksi.

Kurssin olemassa olevia sisältöjä saa myös kopioida kurssilta muihin käyttötarkoituksiin, mutta tällöin niiden uudessa käyttöyhteydessä tulee CC-BY-SA 4.0 -lisenssin mukaisesti aina mainita materiaalin alkuperäiset tekijät, eli Leena Hiltunen, Jere Riekkinen, sekä Digivisio 2030 -hanke.

Kurssin eri kieliversiot ovat ladattavissa Moodle-varmuuskopiotiedostona suomeksi, englanniksi ja ruotsiksi.

Varmuuskopion palauttamiseksi oman korkeakoulusi Moodle-ympäristöön sinulla täytyy olla käytössäsi tyhjä Moodle-kurssialue, jolla olet opettajan roolissa. Vaihtoehtoisesti voit myös pyytää korkeakoulusi Moodle-ylläpitäjää palauttamaan varmuuskopion. Lisätietoa Moodle-varmuuskopion palauttamisesta voit katsoa [MoodleDocs-ohjesivulta (englanniksi)](https://docs.moodle.org/403/en/Course_restore).

Kun varmuuskopio on palautettu, voit alkaa muokata sitä lokalisointia varten, tai käyttää sitä sellaisenaan.